ธงไชย แมคอินไตย์ - วิกิพีเดีย

# ธงไชย แมคอินไตย์

### จากวิกิพีเดีย สารานุกรมเสรี

ธงไชย แมคอินไตย์ (Thongchai McIntyre) หรือ เบิร์ด เกิดเมื่อ 8 ธันวาคม พ.ศ. 2501 เป็นศิลปินนักร้องชายที่ประสบความสำเร็จสูงสุดคนหนึ่งของประเทศไทย สังกัดจีเอ็มเอ็ม แกรมมี่

ธงไชย แมคอินไตย์แสดงเพลง ซ่อมได้ งาน MTV Asia Aid 2005 ที่ Impact Arena กรุงเทพ

## [แก้] ประวัติ

ธงไชย แมคอินไตย์ เกิดเมื่อวันที่ 8 ธันวาคม พ.ศ. 2501 เป็นบุตรคนที่ 9 ในจำนวนพี่น้อง 10 คน ของคุณพ่อเจมส์ และคุณแม่อุดม แมคอินไตย์ โดยครอบครัว “แมคอินไตย์” อาศัยอยู่ในบ้านหลังเล็กๆท้ายสวนย่านบางแค จังหวัดกรุงเทพฯ ซึ่งแม้ว่าครอบครัวนี้มีฐานะค่อนข้างยากจนแต่ทว่าเต็มไปด้วยความรักความอบอุ่นที่สร้างขึ้นมาโดยผู้นำครอบครัวทั้งสองคน

เบิร์ดเริ่มต้นเรียนหนังสือที่โรงเรียนนิมมานรดี แล้วไปต่อที่ โรงเรียนปัญญาวรคุณ จากนั้นเข้าศึกษาต่อที่วิทยาลัยพาณิชยการธนบุรี ความที่เป็นสนุกสนาน ร่าเริงอัธยาศัยดี เบิร์ดจึงเป็นที่รักใคร่ของครูอาจารย์ และเพื่อนฝูง ความเป็นคนสุภาพ มีสัมมาคารวะ ทำให้ได้รับรางวัลมารยาทดีจากโรงเรียน และนอกจากนั้น เบิร์ดยังรักที่จะทำกิจกรรมต่างๆ เช่นเป็นนักกีฬาฟุตบอล และบาสเกตบอลของโรงเรียนเป็นต้น

และเพราะเติบโตมาในครอบครัวที่รักดนตรี ในสภาพแวดล้อมที่เต็มไปด้วยกลิ่นอายแห่งเสียงเพลง เบิร์ดจึงเป็นเด็กที่ชอบร้อง รำ ทำเพลง เวทีในงานโรงเรียนคือสถานที่แห่งแรกที่เบิร์ดได้แสดงพรสวรรค์ของตนเองออกมา ทุกครั้งที่มีการแสดง ไม่ว่าร้องเพลงหรือเล่นละคร หนึ่งคนบนเวทีนั้นจะมีเบิร์ดอยู่ด้วยเสมอ

เมื่อเรียนจบ เบิร์ดได้เข้าทำงานที่ ธนาคารกสิกรไทย ฝ่ายต่างประเทศ และหารายได้เพิ่มเติมด้วยการทำงานอื่นๆไปด้วย อาทิ ถ่ายแบบ ถ่ายโฆษณา จนกระทั่งไปพบกับ คุณวรายุท มิลินทจินดา ชักชวนให้ไปเล่นละครเรื่อง “น้ำตาลไหม้” ทางช่อง 3 ซึ่งส่งให้เบิร์ดเป็นที่รู้จักและกล่าวถึงในฐานะนักแสดงหน้าใหม่ที่มีความสามารถ

ก่อนเข้าวงการเพลง เบิร์ดรักการร้องเพลงมากเคยตระเวนร้องตามเวทีนักร้องลูกทุ่งของ ศรเพชร เพชรสุวรรณ แต่ทั้งคู่ก็ไม่เคยเจอกันเลย

ก่อนออกเทป เบิร์ด เป็นพิธีกรในรายการเจ็ดสีคอนเสิร์ท ร่วมกับ มยุรา ธนบุตร

จุดสำคัญที่ทำให้เบิร์ดเข้าสู่วงการเพลงเต็มตัว คือ การเข้าสู่วงการเพลง เบิร์ด – ธงไชยเข้าแข่งขันประกวดร้องเพลงของสยามมิวสิกฟาวเดชั่น ปี 2526 กวาดไปถึง 3 รางวัล เด่นสุดคือรางวัลนักร้องดีเด่น จากเพลง ชีวิตคือละคร และได้เต๋อ – เรวัต พุทธินันทน์ เป็นผู้ชักนำและเป็นโปรดิวเซอร์ให้

## [แก้] ผลงานเพลง

### [แก้] อัลบั้ม

- พ.ศ. 2529 หาดทราย สายลม สองเรา

มีเพลงด้วยรักและผูกพันที่ดังมาก

- พ.ศ. 2530 สบาย สบาย

มีเพลงสบาย สบาย ที่ทำให้เบิร์ดดังข้ามประเทศ มีการเอาทำนองไปใส่เนื้อเพลงจีน และความดังทำให้เกิดคอนเสิร์ตแบบเบิร์ด เบิร์ด โชว์เป็นครั้งแรก จัดที่ศูนย์ประชุมไทยญี่ปุ่นดินแดง เล่น 2 รอบ คอนเสิร์ตครั้งนี้สำคัญเพราะเป็นครั้งแรกที่ครอบครัวธงไชย ขึ้นไปร้องเพลง “ บ้านหลังน้อย” ซึ่งเพลงที่คุณพ่อของเบิร์ดเคยแต่งไว้ให้ร้องในครอบครัวตอนเบิร์ดเด็กๆ

- พ.ศ. 2530 รับขวัญวันใหม่

ครั้งนี้มีคอนเสิร์ตชื่อ “ แบบเบิร์ด เบิร์ด อีกแบบ” เล่น 7 รอบ

- พ.ศ. 2531 พ.ศ. 2501
- พ.ศ. 2531 ส.ค.ส

คอนเสิร์ตแบบเบิร์ด เบิร์ดจะบินไปไกลสุดขอบฟ้า เล่นทั้งหมด 14 รอบ

- พ.ศ. 2533 บูมเมอแรง

เป็นอัลบั้มที่มียอดจำหน่ายเทปสูงสุดถึง2,000,000ถือเป็นสถิติสูงสุดของนักร้องชายเดี่ยวเป็นประวัติการณ์ ทุกวันนี้ยังไม่มีใครลบและได้มีคอนเสิร์ตชื่อว่ามันอยู่ในมือมนุษย์บูมเมอแรง แสดงทั้งหมด 22 รอบ

- พ.ศ. 2534 พริกขี้หนู
- พ.ศ. 2537 ธ.ธง
- พ.ศ. 2538 ขนนกและดอกไม้
- พ.ศ. 2539 DREAM
- พ.ศ. 2541 ธงไชย เซอร์วิส
- พ.ศ. 2541 ธงไชย เซอร์วิส พิเศษ
- พ.ศ. 2542 ตู้เพลงสามัญประจำบ้าน
- พ.ศ. 2544 SMILE CLUB
- พ.ศ. 2545 ชุดรับแขก
- พ.ศ. 2548 Vol. 1
- พ.ศ. 2549 ธงไชย วิลเลจ

### [แก้] อัลบั้มพิเศษ

- อัลบั้มพิเศษ ชุด ขนนกกับดอกไม้ ปี 2538 จำนวน 12 เพลง
- อัลบั้มเพลงประกอบภาพยนตร์คู่กรรม ปี 2538 จำนวน 2 เพลง
- อัลบั้มเพลงประกอบละครนิรมิต ปี 2540 จำนวน 4 เพลง
- อัลบั้มพิเศษ UNRELEASE ปีพ.ศ. 2540 จำนวน 8 เพลง
- อัลบั้มพิเศษ ธงไชยเซอร์วิสพิเศษ ปี 2541 จำนวน 14 เพลง
- อัลบั้มพิเศษ (ละครเพลง) อโรคา จอมยากับยาใจ (1-2)ปี 2543 / ชุด1 -11 เพลง ชุด2 -10 เพลง
- อัลบั้มพิเศษ ร้อยเพลงรักไม่รู้จบ (1-10) ปี 2543 จำนวน 101 เพลง
- อัลบั้มพิเศษเลิฟบีท (1-2) ปี 2544 / ชุด 1 มี 11 เพลง ชุด2 มี 12 เพลง
- อัลบั้มพิเศษ สไมล์มิกซ์ ปี 2545 จำนวน 12 เพลง
- อัลบั้ม แฟนจ๋า สนิทกันแล้วจ้ะปี 2546 จำนวน 12 เพลง
- อัลบั้มพิเศษในโอกาส 20 ปี จี เอ็ม เอ็ม แกรมมี่ “ เบิร์ด-เสก “ ปี 2547 จำนวน 11 เพลง
- อัลบั้มพิเศษในโอกาส 20 ปี จี เอ็ม เอ็ม แกรมมี่ BIRD 20 MEMORIES 1-2 ปี 2547 จำนวน 22 เพลง

### [แก้] คอนเสิร์ต แบบเบิร์ด เบิร์ด โชว์

- ครั้งที่ 1 ปี พ.ศ. 2529 คอนเสิร์ต แบบเบิร์ด เบิร์ด ครั้งแรก เล่น 2 รอบ แขกรับเชิญ เรวัต พุทธิ-นันทน์ ,นันทิดา แก้วบัวสาย,ผุสชา โทณะวณิก,ฐิติมา สุตสุนทร,ครอบครัว แมคอินไตย์
- ครั้งที่ 2 ปี พ.ศ. 2530 คอนเสิร์ตแบบเบิร์ด เบิร์ด อีกแบบ เล่น 5 รอบ แขกรับเชิญ ครอบครัว แมคอินไตย์,กลองยาวคณะดุริยประณีต,ลำตัดแม่ประยูร
- ครั้งที่3 ปี พ.ศ. 2532 คอนเสิร์ตแบบเบิร์ด เบิร์ด ตอน จะบินไปให้ไกลสุดขอบฟ้า เล่น 14 รอบ แขกรับเชิญ จารุณี สุขสวัสดิ์
- ครั้งที่4 ปี พ.ศ. 2533 คอนเสิร์ตแบบเบิร์ด เบิร์ด ตอน มันอยู่ในมือมนุษย์บูมเมอแรง จำนวน 22 รอบ แขกรับเชิญ หัทยา เกษสังข์
- ครั้งที่5 ปี พ.ศ. 2534 คอนเสิร์ตแบบเบิร์ด เบิร์ด ตอน ความสุข ความทรงจำ ไม่มีที่สิ้นสุด เล่น 29 รอบ แขกรับเชิญ ลำตัดแม่ประยูร,สโมสรผึ้งน้อย
- ครั้งที่6 ปี พ.ศ. 2537 คอนเสิร์ตแบบเบิร์ด เบิร์ด ตอนอยากเห็นท้องฟ้าเป็นอย่างในฝัน เล่น 16 รอบ แขกรับเชิญ นัท-มีเรีย ,อจ.เสรี หวังในธรรม,ขจรศักดิ์ รัตนนิสสัย,ดวงกมล ลิ่มเจริญ,ศรัทธา ศรัทธาทิพย์,วันชัย เผ่าวิบูลย์
- ครั้งที่7 ปี พ.ศ.2543 คอนเสิร์ตแบบเบิร์ด เบิร์ด ตอน อโรคา กับยาใจ เล่น 20 รอบ แขกรับเชิญ นัท- มีเรีย,นิโคล,เสนาหอย,กอล์ฟ เบญจพล,หมู กลศ,ไมเคิล ตั๋ง ,ปวันรัตน์ นาคสุริยะ และไพฑูรย์(คนหน้าขาว)
- ครั้งที่ 8 ปีพ.ศ. 2546 คอนเสิร์ตแบบ เบิร์ด เบิร์ด โชว์2003 TOGETHER ด้วยมือ ด้วยใจ ด้วยกัน เล่น 21 รอบ (รวมรอบกาล่า) แขกรับเชิญ ปวันรัตน์ นาคสุริยะ, แอนนิต้า พงศ์ทรง , บัวชมพู ฟอร์ด ,พิมพ์มาดา บริรักษ์ศุภกร, วีรวัลย์ โพธิ์งาม , ไชน่าดอลล์

### [แก้] คอนเสิร์ตอื่นๆ

- คอนเสิร์ตสุดชีวิต ธงไชย เมื่อวันที่ 01/05/29 ที่เซ็นทรัล ลาดพร้าว
- คอนเสิร์ตแบบเกาเหลาธงไชย (ไม่งอก) ปีพ.ศ. 2531 เล่น 2 รอบ เมื่อวันที่ 23/04/31 แสดงที่ศูนย์เยาวชนไทยญี่ปุ่นดินแดง
- คอนเสิร์ตเปิดอัลบั้ม มนุษย์บูมเมอแรง เมื่อวันที่ 07/04/33 แสดงที่ MBK HALL มาบุญครอง
- คอนเสิร์ต พริกขี้หนู เมื่อวันที่ 27-28/04/34 แสดงที่ อินดอร์สเตเดี้ยมหัวหมาก
- คอนเสิร์ต ธ.ธง กับ เธอ (นั่นแหละ) เมื่อวันที่ 14-15/05/37 แสดงที่ อินดอร์สเตเดี้ยมหัวหมาก
- คอนเสิร์ตเปิดอัลบั้ม ขนนกและดอกไม้ เมื่อวันที่ 19/02/38 แสดงที่ อินดอร์สเตเดี้ยมหัวหมาก
- คอนเสิร์ต เปิดอัลบั้ม ดรีม เมื่อวันที่ 14-15/09/39 แสดงที่ MCC HALL เดอะมอลล์บางกะปิ
- คอนเสิร์ตเปิดอัลบั้ม ธงไชย เซอร์วิส ตอน ซ่าได้ เมื่อวันที่ 19-21/09/41 แสดงที่ ศูนย์ประชุมแห่งชาติสิริกิติ์
- คอนเสิร์ต ธงไชย เซอร์วิส พิเศษ เมื่อวันที่ 23-24/01/42 แสดงที่ อินดอร์สเตเดี้ยมหัวหมาก
- คอนเสิร์ตความรักไม่รู้จบ (จัดโดย เอ-ไทม์) เมื่อวันที่ 16-18/02/44 แสดงที่ ศูนย์ประชุมแห่งชาติสิริกิติ์
- คอนเสิร์ตเปิดสไมล์ คลับ ปี พ.ศ.2544 เมื่อวันที่ 02/12/44 แสดงที่ อิมแพค เมืองทองธานี
- คอนเสิร์ต ฟ.แฟน ปี พ.ศ. 2545 เมื่อวันที่ 30/11/45-1/12/45 แสดงที่ อิมแพค เมืองทองธานี
- คอนเสิร์ต ฟ.แฟน FUN FAIR ปี พ.ศ. 2546 เมื่อวันที่ 22 – 23 ก.พ. 2546 แสดงที่ อิมแพค เมืองทองธานี
- คอนเสิร์ต KTC MILLION THANKS กับ ธงไชย แมคอินไตย์ ปี 2547 เมื่อวันที่ 28 พ.ย. 2547 แสดงที่ศูนย์ประชุมสิริกิติ์ (ไม่จำหน่ายบัตร)
- คอนเสิร์ต “วอลุม วัน คอนเสิร์ต โอ้ละหนอ My Love” ปี 2548 เมื่อวันที่ 3 – 4 กันยายน 2548 แสดงที่ อิมแพค เมืองทองธานี(3 รอบ)

### [แก้] คอนเสิร์ตที่เด่นๆ

- คอนเสิร์ตสองคนสองคม แสดงกับ พรศักดิ์ ส่องแสง เมื่อวันที่ 01/05/30 แสดงที่ สนามกีฬากองทัพบก
- กรีนคอนเสิร์ต VOL 3 ชื่อ SINGING BIRD เป็นคอนเสิร์ตที่เบิร์ดร้องแบบออเคสต้า เมื่อวันที่ 28-29/06/40 แสดงที่ MBK HALL มาบุญครอง
- คอนเสิร์ต ตุ้ม ,ปุ๊ ,ตู่ ,เบิร์ด

### [แก้] คอนเสิร์ตทัวร์ต่างจังหวัด

- ทัวร์คอนเสิร์ตมนุษย์บูมเมอแรง
- ทัวร์คอนเสิร์ตพริกขี้หนู
- ทัวร์คอนเสิร์ต ฟ.แฟน FUN FAIR
- ทัวร์คอนเสิร์ต เบิร์ดซน เบิร์ดเสก

### [แก้] คอนเสิร์ตพิเศษ

- คอนเสิร์ต นกแล
- คอนเสิร์ตเยาวชนเพื่อเยาวชน เมื่อวันที่ 21-22/03/30 แสดงที่ ศูนย์เยาวชนไทยญี่ปุ่น-ดินแดง
- คอนเสิร์ตสวนหลวง ร.9 เมื่อวันที่ 01/11/30 แสดงที่ ศูนย์เยาวชนไทยญี่ปุ่น-ดินแดง
- คอนเสิร์ตเขียวเสียดดอย เมื่อวันที่ 21/02/31 แสดงที่ สนามกีฬากองทัพบก
- คอนเสิร์ตรวมน้ำใจ เมื่อวันที่ 14/07/31 แสดงที่ นาซ่า
- คอนเสิร์ตสร้างบ้านหลังใหม่ให้ชาวใต้ เมื่อวันที่ 17/12/31 แสดงที่ เซ็นทรัล
- คอนเสิร์ตสายใจไทยครั้งที่ 3 เมื่อวันที่ 23/07/31 แสดงที่ศูนย์วัฒนธรรมแห่งประเทศไทย
- คอนเสิร์ต ปตท. เมื่อวันที่ 28/01/31 แสดง ที่เซ็นทรัล
- คอนเสิร์ตวันเมตตา เมื่อวันที่ 08/07/32 แสดงที่ ศูนย์วัฒนธรรมแห่งประเทศไทย
- คอนเสิร์ต ดร. เทียม เมื่อวันที่ 24/03/33 แสดงที่ ศูนย์วัฒนธรรมแห่งประเทศไทย
- คอนเสิร์ตวันมหิดล แสดงที่ ศูนย์วัฒนธรรมแห่งประเทศไทย
- คอนเสิร์ตจิตรลดา เมื่อวันที่ 21/04/33 แสดงที่ ศูนย์วัฒนธรรมแห่งประเทศไทย
- คอนเสิร์ตสายใจไทยครั้งที่ 5 เมื่อวันที่ 08/07/33 แสดงที่ ศูนย์วัฒนธรรมแห่งประเทศไทย
- คอนเสิร์ต 100 ปี ศิริราชเพื่อตึกสยามมินทร์
- คอนเสิร์ต EARTH DAYครั้งที่ 1 เมื่อวันที่ 21/04/34 แสดงที่ สนามกีฬากองทัพบก
- คอนเสิร์ต 10 ปีแกรมมี่ เมื่อวันที่ 09/01/37 แสดงที่ อินดอร์สเตเดี้ยมหัวหมาก
- คอนเสิร์ต ต้นไม้แด่ในหลวง(ปตท.)แสดงที่ศูนย์ประชุมสิริกิติ์
- คอนเสิร์ตถวายชัย ธ.ครองไทย50ปี เมื่อวันที่ 01-07/06/39 แสดงที่ ศูนย์วัฒนธรรมแห่งประเทศไทย
- คอนเสิร์ตเพื่อนพี่และน้องแด่เรวัต เมื่อวันที่ 04-05/09/41แสดงที่ ศูนย์ประชุมแห่งชาติสิริกิติ์
- คอนเสิร์ตพลังแผ่นดิน เมื่อวันที่ 20/11/42แสดงที่ ลานพระบรมรูปทรงม้า
- คอนเสิร์ตชูใจดีเจ
- คอนเสิร์ต ส.ค.ส.ช่วยครูภาคใต้แสดงที่ ศูนย์วัฒนธรรมแห่งประเทศไทย
- คอนเสิร์ตถูกใจคนไทย ร่วมใช้สินค้าถูกกฎหมาย เมื่อวันที่ 17-18/08/45แสดงที่ สนามหลวง

## [แก้] ผลงานละคร

- น้ำตาลไหม้ (ช่อง 3)เป็นละครเรื่องแรกของเบิร์ดและละครเรื่องนี้เบิร์ดได้รางวัลเมขลาในฐานะดาราหน้าใหม่
- มงกุฎฟาง(ช่อง3)ร่วมแสดงกับ พรพรรณ เกษมสุ
- ทายาทท่านผู้หญิง (ช่อง5) ซึ่งเรื่องนี้ต้องเล่นเป็นคนขาพิการ
- เมื่อรักร้าว (ช่อง9)
- ขมิ้นกับปูน (ช่อง9) แสดงร่วมกับกาญจนา จินดาวัฒน์
- วงเวียนหัวใจ (ช่อง9)
- บ้านสอยดาว (ช่อง7)
- พลับพลึงสีชมพู (ช่อง7( เล่นกับตุ๋ย – มนฤดี ยมาภัย) และเบิร์ดได้ลาออกจากการทำงานประจำเพื่อเล่นละครอย่างเต็มตัว
- ดวงไฟใยไม่ส่องฉัน (ช่อง7)
- เนื้อนาง
- คู่กรรม (ช่อง7) กับ กมลชนก โกมลฐิติ
- วันนี้ที่รอคอย (ช่อง7) กับ สิเรียม ภักดีดำรงค์ฤทธิ์
- นิรมิต (ช่อง7)กับ อารียา สิริโสภา
- ความทรงจำใหม่ หัวใจเดิม (ช่อง5)กับ คัทลียา แมคอินทอช

จนได้ทั้งเมขลาและโทรทัศน์ทองคำในปีเดียวกัน (ปี 33 )ในบทบาทเรื่องโกโบริในละครเรื่องคู่กรรม

## [แก้] ผลงานภาพยนตร์

เริ่มเล่นมาตั้งแต่บทพระรองจนกลายเป็นพระเอกเต็มตัว

- ภาพยนตร์เรื่องแรกก็คือ บ้านสีดอกรัก แต่เกิดอุบัติเหตุขึ้นที่เชียงใหม่ ดาราดังๆหลายคนมี จารุณี เนาวรัตน์ พรพรรณและ สรพงษ์ ทุกคนได้รับบาดเจ็บกันหมด ส่วนธงไชยบาดเจ็บที่ศีรษะและหมดสติไป
- เรื่องที่สอง ขอแค่คิดถึง กำกับฯ โดย มจ. ทิพยฉัตร ฉัตรไชย เล่นเป็นพระรอง นางเอกคือใหม่ เจริญปุระ ถ่ายที่อังกฤษและสวิตเซอร์แลนด์ เรื่องนี้เบิร์ดถึงกับยอมลงทุนรวบรวมวันลาและเงินทั้งหมดไปถ่ายหนังเรื่องนี้เพราะจะได้ไปต่างประเทศเป็นครั้งแรกและได้ค่าตัว 30,000บาท
- ด้วยรักคือรัก ดังสุดๆเล่นกับ ปุ๊ – อัญชลีจนดัง
- ด้วยรักและผูกพัน เล่นกับกาญจนา จินดาวัฒน์
- อีกครั้ง กลับมาเจอกับปุ๊ – อัญชลี จงคดีกิจ อีกครั้ง
- หลังคาแดง ในบทบาทของคนบ้าชื่อโกยทอง มีจินตหรา สุขพัฒน์ เป็นนางเอก ใช้เพลง “สบาย สบาย” เป็นเพลงประกอบ และมียุทธนา มุกดาสนิทเป็นผู้กำกับฯ
- คู่กรรม กลับมาเล่นเป็นโกโบริ โยอิชิอีกครั้ง โดยมีอาภาศิริ นิติพนรับบทเป็นอังศุมาลินและเบิร์ดได้รับรางวัลสุรัสวดี ปี 38 ดารานำชายยอดเยี่ยม
- 2546 หนังเรื่องล่าสุด กำลังถ่ายทำและกำกับโดยหว่องกาไว ผู้กำกับมือทองที่คว้ารางวัลจากเมืองคานธ์

## [แก้] พิธีกร

- เริ่มเป็นพิธีกรครั้งแรกคู่กับมยุราจากรายการแซทสตาร์หรือรายการโชคติดปุ่ม
- เป็นพิธีกรคู่กับมยุราในรายการ 7 สีคอนเสิร์ต
- พิธีกรรายการสุริยาตาหวาน ของ JSL

## [แก้] รางวัลที่ได้รับ

- ปี 2526 รางวัลจากการประกวดร้องเพลงของสยามกลการ มิวสิกฟาวเดชั่นรวม 3 รางวัล ได้แก่

  รางวัลนักร้องดีเด่น จากเพลง “ชีวิตคือละคร”
  รางวัลพิเศษ ของ ดร. ถาวร พรประภา จากเพลง “จุดหมายทาง”
  รางวัลพิเศษ จากคณะกรรมการจัดการ

- ปี 2529 รางวัลเมขลา พิธีกรชายดีเด่น
- ปี 2530 รางวัลศิลปินดีเด่น จาก ส.ย.ช. (สำนักงานคณะ กรรมการส่งเสริมและประสานงานเยาวชนแห่งชาติ),รางวัลดาวเทียมทองคำ และ โค้ก มิวสิก อะวอร์ด ใน เพลง “ขอบใจจริงๆ” และ “เสียงกระซิบ”
- ปี 2532 รางวัลโทรทัศน์ทองคำนักแสดงนำชายยอดเยี่ยมจากละครเรื่อง “คู่กรรม”
- ปี 2532 รางวัลเมขลานักแสดงนำชายยอดเยี่ยมจากละครเรื่อง “คู่กรรม”
- ปี 2532 รางวัลนักร้องชายยอดเยี่ยมสีสันอะวอร์ด
- ปี 2533 รางวัลโทรทัศน์ทองคำและเมขลา ดารานำชายดีเด่นจากละครเรื่อง “วันนี้ที่รอคอย”
- ปี 2534 รางวัลลูกดีเด่น จากสภาสังคมสงเคราะห์แห่งประเทศไทยในพระบรมราชูปถัมภ์ เนื่องในวโรกาสวันแม่แห่งชาติ
- ปี 2534 รางวัล MTV ASIAN VIEWER’S CHOICE AWARDS
- ปี 2539 รางวัลตุ๊กตาทองพระสุรัสวดีนักแสดงนำชายยอดเยี่ยมจากภาพยนตร์เรื่อง “คู่กรรม”
- ปี 2539 รางวัล BILLBOARD VIEWER’S CHOICE AWARDS( เป็นคนแรกในทวีปเอเชียที่ได้รับรางวัลนี้ )
- ปี 2540 รางวัลพระพิฆเนศทอง สาขา เพลงสร้างสรรค์พิเศษ “ต้นไม้ของพ่อ”
- ปี 2544 รางวัลนักร้องยอดนิยมในการประกาศรางวัล TOP AWARDS 2001
- ปี 2545 รางวัลนักร้องยอดนิยมในการประกาศรางวัล TOP AWARDS 2002
- ปี 2545 วันที่ 25 พฤษภาคม ได้รับรางวัล มิวสิกวิดีโอ ศิลปินชายยอดนิยมเพลง “เล่าสู่กันฟัง” ในงาน CHANNEL [V]MUSIC VIDEO AWARD ครั้งที่1
- ปี 2545 วันที่ 1 ตุลาคม เข้ารับพระราชทาน ปริญญากิตติมศักดิ์ (ดนตรีสากล) คณะนาฎศิลป์และดุริยางค์ จากสถาบันเทคโนโลยีราชมงคลรังสิต คลองหก จ.ปทุมธานี
- ปี 2545 ได้รับเลือกเป็นพรีเซ็นเตอร์รณรงค์เสริมสร้างรอยยิ้มในคนไทยภายใต้โครงการ “สร้างสุขด้วยรอยยิ้ม” ของกระทรวงสาธารณสุข กรมสุขภาพจิต
- ปี 2545 ได้รับเลือกจากสภากาชาดไทยเป็นตัวแทนเชิญชวนคนไทยส่งไปรษณียบัตรกาชาดมหากุศล
- ปี 2546 รางวัลนักร้องยอดนิยมในการประกาศรางวัล TOP AWARDS 2003
- ปี 2546 วันที่ 5 เมษายน ได้รับรางวัล มิวสิกวิดีโอ ศิลปินชายยอดนิยม เพลง “แฟนจ๋า” ในงาน CHANNEL[V]MUSIC VIDEO AWARDS ครั้งที่2
- ปี 2546 ได้รับเลือกให้เป็นพรีเซ็นเตอร์โครงการฝาแบรนด์สร้างขาเทียมเฉลิมพระเกียรติ
- ปี 2546 ได้รับเลือกให้เป็นพรีเซ็นเตอร์เสื้อยืดพระนามาภิไธยย่อ สก.72 พรรษา เนื่องในพระราชวโรกาสที่สมเด็จพระนางเจ้าฯ พระบรมราชินีนาถจะทรงเจริญพระชนมพรรษาครบ 6 รอบ
- ปี 2546 ได้รับเลือกให้เป็นบุคคลตัวอย่างด้านการส่งเสริมศิลปวัฒนธรรมไทยและบำเพ็ญประโยชน์สาขาภาษาและวรรณกรรม เพื่อส่วนรวมในฐานะเพชรสยาม จัดโดยสำนักงานศิลปวัฒนธรรม สถาบันราชภัฏจันทรเกษม
- ปี 2547 ได้รับรางวัล Favorite Artist Thailand ศิลปินไทยยอดนิยม 2004 ในงานเอ็มทีวี เอเชีย อวอร์ดส
- ปี 2549 ได้รับรางวัล Inspiration Award ในงานเอ็มทีวี เอเชีย อวอร์ดส

## [แก้] ลิงก์ภายนอก

- bbbird.com
- ข้อมูลศิลปินจากเว็บ Eotoday
- เนื้อเพลง ธงไชย แมคอินไตย์ ที่ สยามโซน.คอม

ดึงข้อมูลจาก "http://th.wikipedia.org../../../%E0%B8%98/%E0%B8%87/%E0%B9%84/%E0%B8%98%E0%B8%87%E0%B9%84%E0%B8%8A%E0%B8%A2_%E0%B9%81%E0%B8%A1%E0%B8%84%E0%B8%AD%E0%B8%B4%E0%B8%99%E0%B9%84%E0%B8%95%E0%B8%A2%E0%B9%8C.html".

หมวดหมู่: นักร้องไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français